**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 20.07.2020, ora 08.00 – 21.07.2020, ora 08.00**

***I. SITUAŢIA HIDROMETEOROLOGICĂ***

**1. Situaţia şi prognoza hidro pe râurile interioare şi Dunăre din 21.07.2020, ora 07.00**

**RÂURI**

**Institutul Naţional de Hidrologie și Gospodărire a Apelor (I.N.H.G.A.) a emis la data de 20.05.2020, la ora 10:45, avertizarea hidrologică nr. 42, valabilă în intervalul 20.07.2020, ora 11:00-21.07.2020, ora 16:00, vizând scurgeri importante pe versanţi, torenţi şi pâraie, viituri rapide pe râurile mici cu posibile efecte de inundaţii locale şi creşteri de debite şi niveluri cu posibile depăşiri ale COTELOR DE ATENŢIE, astfel:**

**-COD PORTOCALIU-posibile depăşiri ale COTELOR DE INUNDAŢIE în intervalul 20.07.2020, ora 11:00 – 21.07.2020, ora 10:00** pe râurile din bazinele hidrografice: Mureş –afluenţii de dreapta aferenţi sectorului aval S.H. Ocna Mureş – amonte S.H. Alba Iulia **(judeţul Alba),** Olt – afluenţii aferenţi sectorului aval S.H. Sâncrăieni – amonte S.H. Sebeş Olt **(judeţele: Harghita, Covasna, Braşov şi Sibiu),** Prahova – bazinul superior şi afluenţii din bazinele mijlociu şi inferior **(judeţul Prahova)**,Trotuş – bazinul superior şi afluenţii din bazinele mijlociu şiinferior **(judeţele: Harghita, Covasna, Neamţ şi Bacău),** Buzău – bazin amonte S.H. Nehoiu şi afluenţii aferenţi sectorului aval S.H. Nehoiu **(judeţele: Braşov, Covasna, Buzău şi Prahova). Fenomenele hidrologice periculoase se pot produce cu probabilitate și intensitate mai mare pe unele râuri din judeţele: Alba, Harghita, Covasna şi Braşov;**

**-COD GALBEN -posibile depăşiri ale COTELOR DE ATENŢIE în intervalul 20.07.2020, ora 11:00 – 21.07.2020, ora 16:00,** pe râurile din bazinele hidrografice: Vişeu, Iza **(judeţul Maramureş),** Someşul Mare **(judeţul Bistriţa Năsăud)**, Mureş – bazin superior amonte S.H. Glodeni **(judeţele: Harghita şi Mureş),** Mureş – afluenţii de dreapta aferenţi sectorului aval S.H. Ocna Mureş – amonte S.H. Alba Iulia **(judeţul Alba),** Arieş – bazinul superior şi afluenţii din bazinele mijlociu şi inferior **(judeţele: Alba şi Cluj),** Târnava Mică – bazinul superior şi afluenţii din bazinele mijlociu şi inferior, Târnava Mare – bazinul superior şi afluenţii din bazinele mijlociu şi inferior **(judeţele: Harghita, Mureş, Sibiu şi Alba)**, Olt – bazinul superior amonte S.H. Hoghiz şi afluenţii aferenţi sectorului aval S.H. Hoghiz – amonte S.H. Sebeş Olt **(judeţele: Harghita, Covasna, Braşov şi Sibiu)**, Argeş – bazin superior, Dâmboviţa – bazin superior **(judeţele: Argeş şi Dâmboviţa)**, Ialomiţa – bazinul superior şi afluenţii din bazinele mijlociu şi inferior **(judeţele: Dâmboviţa, Prahova şi Ialomiţa)**, Suceava – bazinul superior şi afluenţii din bazinele mijlociu şiinferior **(judeţul Suceava)**, Moldova – bazinul superior şi afluenţii din bazinele mijlociu şiinferior **(judeţele: Suceava şi Neamţ)**, Bistriţa – bazinul superior şi afluenţii din bazinele mijlociu şiinferior **(judeţele: Suceava, Neamţ, Harghita şi Bacău),** Trotuş – bazinul superior şi afluenţii din bazinele mijlociu şiinferior **(judeţele: Harghita, Covasna, Neamţ şi Bacău),** Putna – bazinul superior şi afluenţii din bazinele mijlociu şi inferior **(judeţul Vrancea),** Râmnicu Sărat– bazinul superior şi afluenţii din bazinele mijlociu şiinferior **(judeţele: Vrancea şi Buzău),** Buzău – bazin amonte S.H. Nehoiu şi afluenţii aferenţi sectorului aval S.H. Nehoiu **(judeţele: Braşov, Covasna, Buzău şi Prahova)** şi râurile din Dobrogea **(judeţele: Constanţa şi Tulcea).**

Această avertizare hidrologică a fost transmisă de Centrul Operativ pentru Situaţii de Urgenţă al Ministerului Mediului, Apelor şi Pădurilor către*: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate, astfel:*

*-către prefecturile judeţelor: ALBA, BACĂU, BRAŞOV, BUZĂU, COVASNA, HARGHITA, NEAMŢ, PRAHOVA şi SIBIU (9 prefecturi)-****COD PORTOCALIU****;*

*-către prefecturile judeţelor: ALBA, ARGEŞ, BACĂU, BISTRIŢA-NĂSĂUD, BRAŞOV, BUZĂU, CLUJ, CONSTANŢA, COVASNA, DÂMBOVIŢA, HARGHITA, IALOMIŢA, MARAMUREŞ, MUREŞ, NEAMŢ, PRAHOVA, SIBIU, SUCEAVA, TULCEA şi VRANCEA**(20 de prefecturi)* ***– COD GALBEN.***

**Debitele au fost** **în creştere, ca urmare a** precipitaţiilor în curs şi propagării pe majoritatea râurilor, exceptând râurile din bazinele hidrografice: Tur, Someșul Mic, Crasna, Barcău, Crișuri, Bega, Bârzava, Caraș, Nera, Cerna, Vedea, bazinele superioare ale Jiului și Timișului, bazinele mijlocii și inferioare ale Someșului, Oltului, Argeșului și cursul Prutului, pe sectorul aval Stânca, unde au fost în scădere.

Debitele se situează la valori mai mari, în jurul și peste normalele lunare pe majoritatea râurilor, sub normalele lunare, cu coeficienţi moduli cuprinşi între 30-90% din mediile multianuale lunare, pe râurile din bazinele hidrografice: Crasna, Caraș, Suceava, Moldova, Putna, Râmnicu Sărat, Bahlui, bazinul superior al Ialomiței, bazinele mijlocii și inferioare ale Someșului, Oltului și Argeșului și pe cursul Siretului şi mai mici (10-30% din normalele lunare) pe râurile din bazinele hidrografice Bârlad și Jijia.

**Se situează peste:**

-**COTELE DE INUNDAȚIE** râul Prut la s.h. Şiviţa (435+13) jud. GL;

-**COTA DE ATENȚIE** râulPrut – la s.h. Oancea (440+88)-jud. GL. ,Galda la s.h. Benic (100+10) –jud. AB, râul Gioagiu –Valea Mânăstirii (200+15) – jud. AB, Olt – Micfalău (210+4) jud. CV;

În interval s-au situat peste:

**-COTA DE INUNDAȚIE**: râul Aiudul de Sus–Aiud (300) –jud. AB, Geoagiu -Teiuș (370+18)-jud. AB.

În interval a fost emisă o **atenționare hidrologică** pentru fenomene imediate.

**Debitele vor fi** **în creştere, ca urmare a** precipitaţiilor în curs, celor prognozate şi propagării pe râurile din bazinele hidrografice Vișeu, Iza, Tur, Crișul Repede, Mureș, Bistrița, Trotuș, bazinul superior și mijlociu al Moldovei, bazinele mijlocii și inferioare ale Crișului Alb, Ialomiței și Someșului, cursurile inferioare ale Timișului și Jiului și pe unele râuri din Dobrogea și în ușoară scădere pe celelalte râuri.

Sunt posibile scurgeri importante pe versanţi, torenţi, pâraie, viituri rapide cu posibile efecte de inundaţii locale şi creşteri importante de niveluri şi debite cu posibile depăşiri ale **COTELOR DE APĂRARE** pe unele râuri mici din zonele de deal și munte din centrul și nordul țării, datorită precipitațiilor sub formă de aversă, de scurtă durată, cu caracter torențial, prognozate.

Se va menţine peste **COTELE DE APĂRARE** râul Prut pe sectorul aval Oancea, ca urmare a tranzitării în regim controlat prin Acumularea Stânca Costeşti a viiturilor formate în amonte de intrarea în ţară, după cum urmează :

-peste **COTA DE INUNDAȚIE** la s.h. Şiviţa (435+5)-jud. GL.

-peste **COTA DE ATENȚIE** la s.h. Oancea (440+75)-jud. GL.

**DUNĂRE**

**Debitul la intrarea în ţară** (secţiunea Baziaş) **în intervalul 20-21.07.2020 a fost în scădere, având valoarea de 4100 m3/s**, sub media multianuală a lunii **iulie (5350 m3/s).**

În aval de Porţile de Fier debitele au fost în scădere.

**Debitul la intrarea în ţară** (secţiunea Baziaş) **va fi staţionar (4100 m3/s).**

În aval de Porţile de Fier debitele vor fi în creştere la Gruia şi în scădere pe sectorul Calafat-Tulcea.

**2.** **Situaţia meteorologică în intervalul 20.07.2020, ora 08.00 –21.07.2020, ora 06.00**

**Administraţia Naţională de Meteorologie (A.N.M.) a emis în data de 20.07.2020, la ora 10.00, avertizarea meteorologică nr. 86, compusă din două mesaje, astfel:**

**MESAJ 1 - actualizare avertizare meteorologică:**

**-COD PORTOCALIU-instabilitate atmosferică accentuată și cantități de apă însemnate în intervalul 20.07.2020, orele 12:00-21:00: „**în vestul și sudul Moldovei, nordul Dobrogei, nordul și nord-estul Munteniei, precum și în estul și sud-estul Transilvaniei instabilitatea atmosferică va fi accentuată și se va manifesta prin averse, descărcări electrice, intensificări ale vântului, vijelii și grindină. Aversele vor avea și caracter torențial, iar în intervale scurte de timp sau prin acumulare, cantitățile de apă vor depăși 30...40 l/mp și pe arii restrânse 50...60 l/mp.”;

**-COD GALBEN**- **instabilitate atmosferică temporar accentuată în intervalul 20.07.2020, orele 10:00-21:00: „**în Maramureș și local în Transilvania, Muntenia, Dobrogea și Moldova vor fi perioade cu instabilitate atmosferică accentuată, ce se va manifesta prin averse, descărcări electrice, intensificări ale vântului ce vor lua și aspect de vijelie și, izolat, grindină. Ploile vor avea și caracter torențial, iar în intervale scurte de timp sau prin acumulare se vor înregistra cantități de apă de peste 20...25 l/mp și izolat 30...40 l/mp.”

**MESAJ 2- informare meteorologică-instabilitate atmosferică în intervalul 21.07.2020, ora 12:00-22.07.2020, ora 10:00: „**în regiunile nordice, centrale și în zona de munte instabilitatea atmosferică va fi temporar accentuată și se va manifesta prin averse ce vor avea și caracter torențial, descărcări electrice, intensificări de scurtă durată ale vântului și, posibil, vijelii și grindină. Cantitățile de apă vor depăși 20...25 l/mp și izolat 30...35 l/mp.”

Această avertizare meteorologică a fost transmisă de Centrul Operativ pentru Situaţii de Urgenţă al Ministerului Mediului, Apelor şi Pădurilor către*: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate, astfel:*

*-****către prefecturile judeţelor:*** *ARGEŞ, BACĂU, BISTRIŢA-NĂSĂUD, BRAŞOV, BRĂILA, BUZĂU, COVASNA, DÂMBOVIŢA, GALAŢI, HARGHITA, MUREŞ, NEAMŢ, PRAHOVA, SUCEAVA, TULCEA şi VRANCEA* *(16 prefecturi)****-COD PORTOCALIU;***

*-****către prefecturile judeţelor:*** *ALBA, ARGEŞ, BISTRIŢA-NĂSĂUD, CĂLĂRAŞI, CLUJ, CONSTANŢA, DÂMBOVIŢA, IALOMIŢA, MARAMUREŞ, MUREŞ, NEAMŢ, PRAHOVA, SATU MARE, SĂLAJ, SIBIU, SUCEAVA, VASLUI şi VÂLCEA**(18 prefecturi)-****COD GALBEN****.*

*-****către prefecturile judeţelor:*** *ALBA, ARAD, ARGEŞ, BACĂU, BIHOR, BISTRIŢA-NĂSĂUD, BOTOŞANI, BRAŞOV, BUZĂU, CARAŞ-SEVERIN, CLUJ, COVASNA, DÂMBOVIŢA, GORJ, HARGHITA, HUNEDOARA, IAŞI, MARAMUREŞ, MEHEDINŢI, MUREŞ, NEAMŢ, PRAHOVA, SATU MARE, SĂLAJ, SIBIU, SUCEAVA, TIMIŞ, VASLUI, VÂLCEA şi VRANCEA (30 de prefecturi)-* ***informare meteorologică.***

**În ţară,** valorile termice s-au situat ușor sub mediile climatologice specifice perioadei, exceptând Dobrogea, unde acestea au fost normale. Cerul a fost variabil, cu înnorări temporar accentuate în nordul, centrul, estul și, parțial, în sud-estul țării. În cursul zilei s-au semnalat averse și descărcări electrice în cea mai mare parte a Moldovei, Maramureșului,

Transilvaniei, local în Dobrogea, Muntenia și punctiform în celelalte regiuni. Pe arii restrânse cantitățile de apă au fost mai însemnate (până la 51 l/mp la Sulța, județul Bacău). Vântul a suflat slab și moderat, cu intensificări în Dobrogea și sud-estul Munteniei, zone unde la rafală s-au atins viteze, în general, între 50 și 60 km/h și cu totul izolat în restul

teritoriului. Temperaturile maxime au fost cuprinse între 19 grade la Piatra Neamț și Târgu Secuiesc și 30 de grade la Mangalia și Tulcea, iar la ora 06.00, se înregistrau valori termice cuprinse între 10 grade la Joseni și 20 de grade la Sulina, Constanța-dig și Gura Portiței. S-a semnalat ceață, izolat, la începutul intervalului în Oltenia și Banat și la sfârșitul intervalului în estul Transilvaniei.

**Observaţie:** în intervalul de diagnoză au fost în vigoare 2 atenționări cod galben pentru fenomene meteorologice periculoase imediate: 1 emisă de SRPV Craiova și 1 emisă de SRPV Bacău.

**La Bucureşti,** vremea a fost frumoasă și apropiată de normalul termic al perioadei. Cerul a fost variabil, cu înnorări temporare la începutul intervalului. Vântul a suflat slab și moderat. Temperatura maximă a fost de 28 de grade la Afumați și Băneasa și de 29 de grade la Filaret. La ora 06.00, se înregistrau 14 grade la Băneasa și 16 grade la Afumați și Filaret.

**3. Prognoza meteorologică în intervalul 21.07.2020, ora 08.00–22.07.2020, ora 8.00**

**În ţară,** vremea se va încălzi, devenind local călduroasă în sudul și în sud-estul teritoriului. Temperaturile maxime se vor încadra între 24 și 33 de grade, iar cele minime se vor situa, în general, între 11 și 21 de grade. În regiunile nordice, centrale și în zona de munte instabilitatea atmosferică va fi temporar accentuată și se va manifesta prin înnorări,

averse ce vor avea și caracter torențial, descărcări electrice, intensificări de scurtă durată ale vântului și posibil vijelii și grindină. Cantitățile de apă vor depăși local 20...25 l/mp și izolat 30...35 l/mp. În restul teritoriului, cerul va fi variabil, iar ploile izolate.

**La Bucureşti,** vremea va fi frumoasă și va deveni călduroasă. Temperatura maximă va fi de 31...32 de grade, iar cea minimă se va situa în jurul valorii de 18 grade. Cerul va fi variabil, iar vântul va sufla slab până la moderat.

***II. CALITATEA APELOR***

**Pe râurile interioare**

**A.B.A. Mureș:**

-revine cu informaţii despre evacuarea de ape uzate de la staţia de epurare Aquaserv Cristești în râul Mureș (jud. Mureș) produsă în urma precipitaţiilor abundente din zona municipiului Târgu Mureș din data de 19.07.2020. Aceasta a fost stopată la data de 20.07.2020, la ora 22:00;

-revine cu informaţii despre evacuarea de ape uzate de la staţia de epurare S.C. Apa CTTA Alba Iulia în râul Mureș (jud. Alba) din data de 20.07.2020. Aceasta a fost stopată la ora 20:15.

Pe fluviul Dunărea și pe Marea Neagră nu au fost semnalate evenimente deosebite.

***III. CALITATEA MEDIULUI***

1. **În domeniul aerului**

**Agenţia Naţională pentru Protecţia Mediului** informează că din rezultatele analizelor efectuate în intervalul 17-19.07.2020 în cadrul Reţelei Naţionale de Monitorizare nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon) și ale mediei zilnice de 50 µg/m3 pentru PM10 (pulberi în suspensie cu diametrul sub 10 microni).

1. **În domeniul solului şi vegetaţiei**

**A.P.M. Ialomița** informează că la data de 19.07.2020, în jurul orei 18:30, s-a produs o poluare cu țiței a cca 300 mp de sol (teren necultivat-miriște) în extravilanul municipiului Fetești în urma unei tentative de sustragere de combustibil prin montarea de către persoane necunoscute a unei instalații artizanale pe conducta de transport Conpet C4-Bărăganu, la cca 20 m de traversarea căii ferate București-Constanța. **Măsuri:** s-a oprit pomparea, a fost dezafectată instalația artizanală, s-a excavat o groapă pentru colectarea fluidului scurs și s-a procedat la vidanjarea periodică a acestuia, s-a decopertat conducta în vederea efectuării de reparații, urmând ca solul afectat să fie preluat de către o firmă specializată în vederea decontaminării.

**3. În domeniul supravegherii radioactivităţii mediului**

Menționăm că pentru factorii de mediu urmăriți nu s-au înregistrat depăşiri ale limitelor de avertizare/alarmare și nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele normale de variație ale fondului natural.

**4. În municipiul Bucureşti**

În ultimele 24 de ore sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

DIRECȚIA DE COMUNICARE, TRANSPARENȚĂ ȘI IT